CELEX: 62021TN0335
Language: el
Date: 2021-06-15 00:00:00
Title: Υπόθεση T-335/21: Προσφυγή της 15ης Ιουνίου 2021 — PJ κατά EIT

2.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/39
            
         
      Προσφυγή της 15ης Ιουνίου 2021 — PJ κατά EIT
      (Υπόθεση T-335/21)
      (2021/C 310/52)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: PJ (εκπρόσωπος: N. de Montigny, δικηγόρος)
      
         Καθού: Ευρωπαϊκό Ινστιτούτο Καινοτομίας και Τεχνολογίας
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 13ης Οκτωβρίου 2020 του εκτελεστικού διευθυντή, με την οποία δεν επετράπη στην προσφεύγουσα να τηλεργασθεί από τον τόπο καταγωγής της·
               
            
                  —
               
               
                  εφόσον αυτό κριθεί αναγκαίο, να ακυρώσει την απόφαση της 9ης Μαρτίου 2021 του εκτελεστικού διευθυντή περί απορρίψεως της διοικητικής ενστάσεως της προσφεύγουσας, η οποία υποβλήθηκε στις 10 Νοεμβρίου 2020·
               
            
                  —
               
               
                  να καταδικάσει το καθού στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει οκτώ λόγους.
      
                  1.
               
               
                  Με τον πρώτο λόγο προβάλλεται παράβαση του καθήκοντος αμεροληψίας, αντικειμενικότητας και ουδετερότητας της αρχής που είναι αρμόδια για τη σύναψη των συμβάσεων εργασίας και θέσπιση εσωτερικών κανόνων από αναρμόδια αρχή.
               
            
                  2.
               
               
                  Με τον δεύτερο λόγο προβάλλεται προσβολή του δικαιώματος ακροάσεως.
               
            
                  3.
               
               
                  Με τον τρίτο λόγο προβάλλεται έλλειψη αιτιολογίας.
               
            
                  4.
               
               
                  Με τον τέταρτο λόγο προβάλλεται παράβαση των εσωτερικών κανόνων και αυθαίρετη και παράλογη ερμηνεία τους, καθώς και έλλειψη προβλεψιμότητας και ασφάλειας δικαίου.
               
            
                  5.
               
               
                  Με τον πέμπτο λόγο προβάλλεται παράβαση του καθήκοντος μέριμνας, μη λήψη υπόψη των συμφερόντων τόσο του ΕΙΤ όσο και της προσφεύγουσας, και παραβίαση της αρχής της αναλογικότητας υπό το πρίσμα του πραγματικού συμφέροντος του ΕΙΤ.
               
            
                  6.
               
               
                  Με τον έκτο λόγο προβάλλεται προσβολή του δικαιώματος σεβασμού της ιδιωτικής και οικογενειακής ζωής, το οποίο κατοχυρώνεται στο άρθρο 7 του Χάρτη Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης), καθώς και του δικαιώματος συνδυασμού της ιδιωτικής με την επαγγελματική ζωή, το οποίο κατοχυρώνεται στο άρθρο 33 του Χάρτη.
               
            
                  7.
               
               
                  Με τον έβδομο λόγο προβάλλεται προσβολή του πραγματικού δικαιώματος στην απασχόληση και σε δίκαιες συνθήκες εργασίας.
               
            
                  8.
               
               
                  Με τον όγδοο λόγο προβάλλεται μη λήψη υπόψη ενός γεγονότος ανωτέρας βίας.